ভারতের বোলিংয়ের সামনে তাসের ঘরের মতো ভেঙে পড়ল আফগানিস্তান

ওয়েব ডেস্ক : ভারতের বোলিংয়ের সামনে তাসের ঘরের মতো ভেঙে পড়ল আফগানিস্তানের ইনিংস। প্রথমে ব্যাট করতে নেমে এদিন ৪৪.২ ওভার খেলতে পারে তারা। স্কোর বোর্ডে তুলতে পারে মাত্র ২১৮ রান। এদিন পাঁচ উইকেট নেন প্রসিদ্ধ কৃষ্ণ।

এদিন টসে জিতে ব্যাটিয়ের সিদ্ধান্ত নিয়েছিলেন আফগান অধিনায়ক হাশমাতুল্লা শাহিদি। তবে ব্যাট করতে নেমে দুই ব্যাটসম্যান ছাড়া আর তেমন কেউ রান করতে পারেননি। আফগান অধিনায়ক ১৩১ বলে ১০২ রানের ইনিংস খেলেন। আর আজমতুল্লাহ ওমরজাই করেন অর্ধ শতরান। তবে আর কেউ তেমন রান করতে পারেননি। যার ফলে স্কোরবোরডে মাত্র ২১৮ রান তুলতে পারেন তাঁরা।

ভারতের হয়ে এদিন ভালো বোলিং করেন প্রসিদ্ধ কৃষ্ণ। তিনি ২৩ রান দিয়ে পাঁচ উইকেট নিয়েছেন। অন্যদিকে গুরনূর ব্রার, প্রিন্স যাদব ও পর্ষ দুবে একটি করে উইকেট নিয়েছেন। এই প্রতিবেদন লেখা পর্যন্ত ভারতের স্কোর ১৮৯/১।

মাঠে নেমে বিড়ল নজির গড়লেন ভারতের প্রাক্তন অধিনায়ক রোহিত শর্মা। এদিন নতুন নজির গড়লেন তিনি। যা এখনও কোনও ক্রিকেটার গড়তে পারেননি।

আরও খবর : ১০ জনের প্যারাগুয়ের দুর্দান্ত লড়াই, বিশ্বকাপ থেকে বিদায় তুরস্কের

রোহিত ও প্রসিদ্ধ অনন্য নজির গড়েছেন এদিন। ম্যাচে প্রথম তিনটি উইকেট নিয়েছেন প্রসিদ্ধ। রহমানুল্লাহ গুরবাজ, রহমত শাহ, ইব্রাহিম জাদরান আউট হয়েছেন। আর প্রত্যেকের ক্যাচ ধরেন রোহিত। প্রথমে গুরবাজের, তার পর স্লিপ থেকে মিড উিকেটের দিকে গিয়ে ক্যাচ ধরেন তিনি। এর পর জাদরানের ক্যাচও ধরেন ভারতের প্রাক্তন অধিনায়ক।

বিপক্ষের প্রথম তিন উইকেটের ক্যাচ ধরার নজির গড়েছেন বোলার-ফিল্ডার জুটি। এর আগে ভিভিএস লক্ষ্মণ-ইরফান পাঠান এবং শিখর ধাওয়ান-জশপ্রীত বুমরাহ জুটিও তিনটি উইকেটে পেয়েছে। তবে সেগুলি পরপর তিন উইকেট ছিল না। তবে প্রথম তিন উইকেট পরপর ফেলার নেপথ্যে রইলেন রোহিত ও প্রসিদ্ধ।